Dziaohė

Dziaohė () arba Jargolas () – senovinis miestas, gyvavęs Turfano įduboje, Taklamakano dykumos pakraštyje (dabar Kinija, Sindziangas), 10 km į vakarus nuo dabartinio Turfano.

Seniausieji šio krašto gyventojai buvo indoeuropietiškos kilmės juedži (tocharai), tarp 108 m. pr. m. e. ir 450 m. šis miestas buvo jų valstybės – Džuši karalystės sostine. Pro Dziaohė ėjo šilko kelias. V–VII a. priklausė Tangų dinastijai, vėliau miestą puldinėjo tiurkai, kol IX a. užvaldė uigūrai. Jų valdymo metais Dziaohė tapo svarbiu budizmo centru. XIII a. Dziaohė kaip ir netolimą Gaočangą sunaikino mongolai.

Dziaohė buvo pastatytas skardžių apsuptyje. Čia stovėjo budistinės šventyklos, stūpos, valdovo rūmai (likę griuvėsiai), buvo kapinynai. Tangų laikais mieste gyveno ~7000 žmonių.

Kategorija:Sindziango archeologinės vietos
Kategorija:Kinijos istoriniai miestai